Wendy Traka

Duvert Wendy, rele Wendyyy Traka, ki fèt 23 mas 1989 nan Leyogàn (Ayiti), se yon rapè ayisyen.

 Biyografi 
Wendyyy fèt Leyogàn nan lane 1989. Lè li gen 11 ane, li te kite Ayiti pou l te ale kontinye etid klasik li Gwadloup. Li leve nan yon fanmi 3 pitit, ki genyen ladan l: yon frè ak yon sè. Kòmansman Wendy nan rap se nan lakou rekreyasyon. Nan lekòl li a, te toujou gen freestyle, yon jou li patisipe, e li vin fè tout moun renmen li. Yon ti tan aprè, li kreye estidyo pal. Siksè rapid sa a, te vin gen enpak sou rezilta lekòl li, paske l pa t ap pase dezè san ke l pa nan estidyo a. Nan lane 2005, li fè premye aparisyon l sou sèn nan yon nayklèb, 590 jarry ki p ap  janm sot nan memwa li. Konsyan de mwayèn li ki fèb lekòl, li fè yon ti poze san li pa sispann ekri. Nan lane 2006, li te sòti premye mizik li men ki pa t mache men se te avèk yon lòt rapè ki rele Lil G. Yon ane aprè, li sòti yon mizik ki rele Traka. Mizik lan tèlman te fè gwo enpak li tou deside ajoute li nan non atis li ak nan non estidyo li.

Nan lane 2010 sou pwòp labèl li, Traka records, Wendyyy sòti yon mixtape ki gen 18 mizik sou li. Premye jiyè 2013, nan yon entèvyou ak Ticket magazine, Wendyyy deklare ke li pa pè okenn lòt rapè e ke li se pi gwo rapè nan moman an, ke si yo ap pale de rap yo oblije wè li, paske li se rapè ke radyo jwe mizik li mwens e yo tande li plis.

An 2016 li sòti dezyèm albòm li ki rele indetronable avèk kolaborasyon anpil atis tankou Fatima, Jbeatz, Big Jim, Toby ak kèk lòt toujou. Albòm nan te byen mache e li te fè plis siksè ke sa anvan an. Sou albòm sa a gen yon tit ki se , Dekontwole ke anpil jèn te renmen e mizik sa te jwe prèske tout kote ou pase nan kapital la ak kèk lòt vil nan peyi a. 

Tèlman albòm nan te byen mache, Ticket Magazine te nonmen li (albòm delane an 2016). 

27 desanm 2017 Wendyyy òganize premye konsè li leyogàn, yon gwo konsè rap kreyòl.

27 oktòb 2018 sou kont Instagram li, li anonse twazyèm albòm li ki se King Rete King kap sòti 27 novanm 2018 nan Leyogàn e fanatik yo pa t kache kòman yo patka tann albòm  nan soti anko, li jwenn kolaborasyon kèk atis ki popilè anpil tou sou albòm nan tankou : Paska, Troubleboy, Medjy Enposib, Steve J Bryan, Baky ak Big Jim epi te gen anpil rimè k ap sikile nan Lari ak sou rezo sosyal yo sou atis la ki fè kwè «Marly Edouard» pa manager Wendy anko e ke «Shishie ak Wendy ansanm». 

4 novanm 2019, Wendyyy pral enkyete fanatik li yo nan yon ti videyo kèlke segond ki t ap sikile sou tout rezo sosyal yo kote li tap tann yon vol pou li ale Matinik akonpanye ak Shishie nan ayewopò Tousen Louvèti, tout moun te remake li fè yon kriz panik, chak moun t ap eseye entèprete sa ki rive a nan fason pa yo. Touswit aprè, li sòti yon mizik ak tout videyo li ki se esponsò. Yon mwa aprè, tout moun t ap enkyete yo akòz sante rapè a, li anonse sou kont facebook nan yon videyo li ke li pap janm pèfome sou sèn pou pwoteje lavi li men li ap toujou kontinye fè mizik, e li anonse ke li ap pran yon poz ki ka pran 4 ane jiska 5 ane, li pa t ekate posiblite pou òganize yon dènye espektak pou satisfè fanatik li yo. nouvel la fè anpil pale sou rezo sosyal yo ,e li fè konnen ke li gen kolaborasyon ak 2 atis evangelik, Frè Gabe ak Stanley Georges. Jiska aprè piblikasyon sa yo pèsonn pa konn ki maladi atis la soufri men fanatik yo lonje dwèt sou Troubleboy kòm kwa ki ta atake atis yo a nan mistik.  

Aprè yon long tan silans 4 jiyè 2020 nan yon piblikasyon sou kont Instagram li <li lè pou nou rasanble, chinwa> 25 jiyè li bay dat ki se 23 out 2020, randevou ak fanatik li yo ke depi yon ti tan ke li rele Chinwa pou yon sware ke li rele «one night only» yon live sou sit entènèt www.theplugnetwork.com oubyen telechaje aplikasyon an pou 5 dola ameriken, e menm achte yon kat pou 500 goud, gen kèlke chinwa ki te vle dezapouve Wendy, touswit li fè yon tweet « Menm si ou ta fè PATI de FANATIK ki pa gen MWAYEN  pou peye 5$ ke m KONPRANN men fòk ou ta ENSANSE pou w ta di m envesti pou m FÈ LIVE la 5$ pou w ap plenyen. CHINWA ou gen ON MWA DEVAN W ou gen tout OPSYON si w pa Gen KAT KREDI, ap gen KAT DISPONIB FIZIK pou w ACHTE ap gen MONCASH »  

23 dawout jan sa te pwomèt Wendy fè layv la, chita, abiye an blan ak yon vizaj ke tout moun remake ki toumante. Li kòmanse ak mizik li ki se Lavi bèl men nou egoyis li kontinye ak nou fake, 2 mizik tris ki baze sou ipokrizi ak jalouzi, lale pou yon twazyèm Edem gen moun ki pa te ka kwè, Wendy 2 men anlè, aprè sa li te vinn ak lòt mizik ke fanatik yo apresye tankou Idéal, M'aprann, lanmou chen ak chat , vizaj li te vinn chanje, sware a te kontinye trè byen ak Dekontwole, Majeste, "M tounen pi red, Tout bagay sou Kontwol, Jalou, Lem vle, pami 15 mizik ki te nan meni One night only a.

Sou 10 fevriye 2021, Wendy anonse projè li pral parèt an fòma seri, seradi pa sezon ak pa epizòd. LVAR (Longue vie au Roi) se premye projè li. 

 Lavi prive 
Wendyyy te nan relasyon ak Shishie men yo arive kite pou rezon pèsonn pa konnen.

 Wash la 

 Diskografi 

 Albòm 
 2013 : Majeste 2016 : Indetronable 
 2018 : King Rete King EP 

 2024 : Trois

 2021 : Lvar 2022 : Patron

 Mikstèp 
 2010 : Making Love 2017 : G-Bobby Mixtape Mizik 
 2006 :Traka 2010 : Pa Gen nivo 2013 : Lanmou 2013 : W anle
 2013 : The King is back 2013 : Je suis fous d'elle (feat K-Libr)
 2013 : Ou soud (feat Big Jim & Legendary)
 2013 : Edem 2013 : M'anmekde yo 2013 : Révolution 2013 : Rap en personne  
 2013 : Majeste  
 2013 : Yo mele  
 2014 : Idéal 2015 : Intro (GBobby)  
 2015 : Clair ne  
 2015 : True rap  
 2015 : Traka pi red  
 2015 : True story  
 2015 : Yo konn sa 2016 : Intro (Wendyyy vs Wendyyy) 2016 : Fel Konfyans 2016 : Ou tou dil 2016 : Mwen regret (Feat Jbeatz) 2016 : Komanw fèl (feat Magic Touch) 2016 : M bezwen lanmou 2016 : Diferans lan 2016 : Nou Fake 2016 : Steevie Wonder 2016 : M Jwenn Li 2016 : Sann Pa Bezwen Hook 2016 : Ansanm (feat Shishie) 2016 : Dekontwole 2016 : Kotew te ye (Feat Richard Cavé) 2016 : Nou Fè Yo Wont 
 2016 : Indetronable 2017 : Livrezon 2017 : On Dous On Cho 2018 : A Qui Veut L'entendre 2018 : An'n Swich (feat Paska) 2018 : Hein Hein (feat Thelot ) 2018 : Zombi Goute Sèl 2018 : Tout Bagay Sou Kontwol (feat Steve J Bryan) 2018 : Koupe (feat Troubleboy Hitmaker) 2018 : Paka Viv Avel, Paka Viv San Li (feat Shishie) 2018 : Fèl Jalou 2018 : Lem Vle 2018 : Apa li papa (feat Baky & BigJim)
 2018 : Kèl al a kèm (feat Medjy)
 2018 : King Rete King 2018 : M'aprann (feat Jeff Prosper) 2018 : Ayibobo 2019 : Sponsor 
 2019 : Chinwa Gang 2021 : Long vi 2021 : Sil Pa Nou Li Pa Bon''

 Referans 

 Lyen deyò 

Kategori:Moun
Kategori:Mizik 
Kategori:Mizisyen
Kategori:Mizisyen ayisyen 
Kategori:Nesans nan lane 1989